open-index/open-wikipedia-markdown huggingface dataset:
எண்ணெய் மணல்

**எண்ணெய் மணல்கள்** (*Oil sands*), **கரியெண்ணெய் மணல்கள்** (*tar sands*), அல்லது தொழில்முறையாக, **நிலக்கீல் மணல்கள்** (*bituminous sands*) என்பன  வழக்கத்திற்கு மாறான பாறைநெய் வைப்புக்களாகும். 

எண்ணெய் மணல்கள் உதிரி மணல்களாகவோ பகுதியும் கெட்டியான மணற்பாறையாகவோ இருக்கலாம்; இயற்கையான மணல், களிமண், நீர் கலவையுடன் மிகவும் பிசுக்குமை வாய்ந்த, கெட்டியான   (தொழில்முறையாக அசுபால்ட்டு என்றும் சொல்வழக்கில் தார் என்றும் குறிப்பிடப்படும்)  பாறை எண்ணெய் நிறைசெறிவாக கொண்டிருக்கும். இயற்கை நிலக்கீல் வைப்புக்கள்  பல நாடுகளில் கண்டறியப்பட்டுள்ளன; குறிப்பாக கனடாவில் மிகுந்த அளவில் காணப்படுகின்றன. மேலும் பெரும் வைப்புகள் கசக்ஸ்தான், உருசியாவில் கண்டறியப்பட்டுள்ளன. உலகளவில் எண்ணெய் வைப்பின் மதிப்பீடு  கூடுதலாகும்; இந்த மதிப்பீடுகளில் இன்னமும் கண்டறியப்படாத வைப்புக்களும் அடங்கும்.  உறுதி செய்யப்பட்ட நிலக்கீல் வைப்புக்கள் ஏறத்தாழ 100 பில்லியன் கொள்கலன்களாகவும்  மொத்த இயற்கை நிலக்கீல் வைப்புக்கள்  ஆகவும் உலகளவில் மதிப்பிடப்படுகின்றது; இவற்றில்  , அல்லது 70.8%, கனடாவின் ஆல்பெர்ட்டாவில் உள்ளது.

## மேற்சான்றுகள்

## வெளி இணைப்புகள்

* Oil Sands Discovery Centre, Fort McMurray, Alberta, Canada
* Edward Burtynsky, An aerial look at the Alberta Tar Sands 
* G.R. Gray, R. Luhning: Bitumen  *The Canadian Encyclopedia*
* Jiri Rezac, Alberta Oilsands  photo story and aerials
* ''Exploring the Alberta tar sands'', Citizenshift, National Film Board of Canada 
* Indigenous Groups Lead Struggle Against Canada’s Tar Sands&nbsp;– video report by *[[Democracy Now!]]*
* Extraction of vanadium from oil sands
* 
* Canadian Oil Sands: Life-Cycle Assessments of Greenhouse Gas Emissions Congressional Research Service

பகுப்பு:பெட்ரோலியத் தொழில்
கணவாய்

alt=கைபர் கணவாய்|thumb|கைபர் கணவாய்
**கணவாய்** () (Mountain pass) என்பது மலைத்தொடரின் ஊடாகவோ மலை முகடுகளின் மேலாகவோ செல்லும் பாதை ஆகும். உலகின் பெரும்பாலான மலைத்தொடர்கள் போக்குவரத்துக்குப் பெருஞ்சிக்கலாக இருப்பதால், பதியப்பட்ட வரலாற்றுக்கு முன்பிருந்தே கூட வணிகம், போர், இடம்பெயர்வில் கணவாய்களின் பங்கு இன்றியமையாதது ஆகும். உயரம் குறைவான இடங்களில், இவற்றைக் குன்றுக் கணவாய்கள் என்று அழைப்பர். இந்திய, திபெத்து எல்லையில் இமய மலையில் அமைந்துள்ள மணா கணவாய் உலகின் உயரமான கணவாயாகக் கருதப்படுகிறது.

இந்தியாவின் வரலாற்றை மாற்றி  அமைத்ததில்  ஆப்கானித்தானையும் பாகிஸ்தானையும் இணைக்கும் கைபர் கணவாய் மற்றும் போலான் கணவாய்களுக்கு பெரும் பங்கு உண்டு.

## மேற்கோள்கள்

பகுப்பு:மலைகள்
தேப்ரா ஆன் பிசுசெர்

**டேப்ரா ஆன் பிசுசெர்** *(Debra Ann Fischer)* யேல் பல்கலைக்கழக வானியல் பேராசிரியர் ஆவார். இவர் புறக்கோள் ஆய்வாளரும் கண்டுபிடிப்பாளரும் ஆவார். இவர் முதல் பல கோல் அமைப்பைக் கண்டறிந்த குழுவில் ஒருவர்.

## ஆய்வும் பணியும்

இவர் குறு விண்மீன்களைப் பற்றியும்  அருகாமைப் பால்வெளியில் உள்ள புறக்கோள்கள் உட்பட்ட குறைபொருண்மை உடுக்கணப் பொருள்களைப் பற்றியும் பலரோடு இணைந்து 100 க்கும் மேற்பட்ட ஆய்வுக் கட்டுரைகளை ந்ழுதியுள்ளார். இவர்  N2K கூட்டு நிறுவனப் புறக்கோள்களுக்கான முதன்மை ஆய்வாலர் ஆவார். கோஎஃப்ரி மார்சியின் தலைமையில் அமைந்த புறவெளிக் கோள்தேட்டக் குழுவில் ஓர் உறுப்பினர் ஆவார்.  She was the primary investigator for Chiron, the CTIO High Resolution Spectrometer. இவர் புறவெளிக் கோள்களைத் தேட உதவும் அடுத்த தலைமுரைகண்ணாடியிழை டாப்ளர் தேட்டக் கருவியைப் புறவெளிக் கோள்தேட்டக் கழகத்துக்காக  வடிவமைத்தார்.

## கல்வி
இவர் அயோவா பல்கலைக்கழகத்தில் 1975 இல் பட்டம் பெற்றார், மேலும் மூதறிவியல் பட்டத்தை சான் ஃபிரான்சிசுகோ பல்கலைக்கழகத்தில் 1992 இல் பெற்றுள்ளார். இவர் 1998 இல் தன் முனைவர் பட்டத்தை கலிபோர்னியா பல்கலைக்கழகத்தில் 1998 இல் பெற்றுள்ளார்.

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:புறக்கோள் கண்டுபிடிப்பாளர்கள்
திபாங் ஆறு

**திபாங் ஆறு** *(Dibang River)* என்பது இந்தியாவின் வடகிழக்கு மாநிலங்களான  அருணாசல பிரதேசம் மற்றும் அசாம் மாநிலங்களில் பாயும் பிரம்மபுத்திரா நதியின் ஒரு கிளை ஆறு ஆகும்.

## ஆற்றின் போக்கு

அருணாசலப் பிரதேசத்தில் உள்ள திபாங் பள்ளத்தாக்கு மாவட்டத்தில் இருக்கும் இந்தோ-சீன எல்லையில் உள்ள கேயா கணவாய்க்கு அருகில் திபாங் ஆறு உற்பத்தி ஆகிறது. அருணாசலப் பிரதேசத்திற்குள் உள்ள ஆற்றின் வடிகால் பகுதியில் திபாங் பள்ளத்தாக்கு மற்றும் கீழ் திபாங் பள்ளத்தாக்கு  மாவட்டங்கள் உள்ளடங்கியுள்ளன. மிசுமி குன்றுகளில் இருந்து இறங்கிவரும் திபாங் ஆறு நிசாம்காட்டுக்கு அருகில் சமவெளிக்குள் நுழைகிறது. நிசாம்காட் மற்றும் சாதியா இடையே திபாங் ஆற்றின் பாதை ஒரு செங்குத்தான சாய்வாக உள்ளது. இக்கால்வாய் 4 முதல் 9 கிலோமீட்டர் வரையிலான அகலம் கொண்ட பின்னல் கால்வாய் அமைப்பியல் தோற்றத்தை அளிக்கிறது. திபாங் ஆறு அடிக்கடி தன் போக்கை மாற்றிக் கொள்வதால், கரையோரப் பகுதிகளில் உள்ள விவசாய நிலங்கள் மற்றும் காடுகளில் வெள்ளப் பெருக்கு ஏற்பட்டு அழிவை ஏற்படுத்துகிறது. அசாமிய நகரமான சாதியாவுக்கு அருகில், திப்ரு-சைக்கோவா சரணாலயத்திற்கு வடக்கில், 195 கிலோமீட்டர் நீளமுள்ள திபாங் ஆறு உலோகித் ஆற்றுடன் கலக்கிறது.

## கிளை ஆறுகள்

மதுன், தாங்கோன், திரை, இலிதுன் மற்றும் எம்ரா ஆகியன திபாங் ஆற்றின் பிரதானமான கிளை ஆறுகளாகும். மேலும் திபாங் ஆறு தன் பயணத்தில் ஏய்ரி பாணி, இலு பாணி, இமு பாணி, ஆகி, ஆச்சுபாணி, எப்பிபாணி மற்றும் தியோபாணி ஆகிய பல கிளை நதிகளுடன் இணைகிறது. பெரும்பாலான இக்கிளை ஆறுகள் குன்றின் மேற்பகுதியில் திபாங் ஆற்றுடன் கலப்பதால் அகலமான விசிறிவடிவ மீன்பிடிப்புப் பகுதியை உருவாக்குகின்றன.

## மின் உற்பத்தித் திட்டங்கள்

கீழ் திபாங் பள்ளத்தாக்கு மாவட்டத்தில், திபாங் பல்நோக்கு திட்டத்தின் ஒரு பகுதியாக 2008 ஆம் ஆண்டில் பிரதமர் மன்மோகன் சிங் 3000 மெகாவாட் மின்னுற்பத்திக்கான ஒரு அணைக்கு அடிக்கல் நாட்டினார். இதைத் தவிர திபாங் ஆற்றின் மீது 20 முதல் 4500 மெகாவாட் வரை மின்னுற்பத்தி திறன் கொண்ட 17 புதிய அணைகள் கட்டவும் பரிந்துரைக்கப்பட்டது. பரிந்துரைகளின்படி 288 மீட்டர் உயரத்தில் இவ்வணை கட்டி முடிக்கப் பட்டால் இது இந்தியாவின் மிகப்பெரிய அணையாகவும் உலக அளவில் மிக உயமான ஈர்ப்புமைய அணையாகவும் விளங்கும். அணையின் கீழ்ப்பகுதியில் வசிக்கும் மிசுமி மக்கள் அசாமியர்கள், மற்றும் பல்வேறு தரப்பினர் இத்திட்டத்தின் மீது எதிர்ப்புக் குரல் கொடுத்து வருகின்றனர்.

## மேற்கோள்கள்

பகுப்பு:அருணாச்சலப் பிரதேச ஆறுகள்
மாயர் எண் முறைமை

**மாயர் எண்குறி முறைமை** *(Maya numeral system)* என்பது முற்கொலம்பிய மாயர் நாகரிகத்தில் பயன்படுத்தப்பட்ட இருபதின்ம எண்குறி முறைமை ஆகும்.

இந்த **எண்குறிகள் ** மூன்று குறியீடுகளால் ஆனவை; சுழி எண் (கூடு வடிவம், மிஅக மேற்பகுதியில் அமைந்த கூட்டு முகடு . என் ஒன்று புள்ளி ஆகும்.  எண் ஐந்து ஒரு கிடைக்கோடு ஆகும்.  எடுத்துகாட்டாக, பதின்மூன்று கிடை வரிசையில் மூன்று புள்ளிகளும் மேலே ஒன்றின் மேலொன்றாக அடுக்கப்பட்ட இரண்டு கிடைக்கோடுகளாலும் குரிக்கப்படுகிறது.

## 19 ஐவிட பெரிய எண்கள்


19 க்குப் பின் வரும் எண்க:ள் 20 இன் அடுக்கால் குத்துநிலையில் எழுதப்படும். எடுத்துகாட்டாக, முப்பத்து மூன்று மூன்று புள்ளிகளுக்கு மேலுள்ள ஒரு புள்ளியாலும் மேலும் இவை அனைத்தும் இருகோடுகளுக்கு மேலாகவும் இருக்கும்.  இவற்றில் முதல் புள்ளி இருபதை அல்லது  "1×20" ஐக் குறிக்கும் இது மூன்று புள்ளிகளோடும் இரு கோடுகளோடும் அல்லது பதின்மூன்றுடன் கூட்டப்படும். எனவே, (1×20) + 13 = 33. 202 அல்லது 400 அடைந்ததும்,  (203 அல்லது 8000 எனும் மற்றொரு வரிசை தொடங்கும். பின்னர் 204 அல்லது 160,000 வ்ர, இப்படியே தொடரும்). எனவே 429 என்ற எண் ஒரு புள்ளியாலும் அதற்கு ஒரு புள்ளியும் அதற்கு மேல் நான்கு புள்லிகளும் ஒருகோடும் அமையும். எனவே (1×202) + (1×201) + 9 = 429. இந்த எண்குறி முறைமையின் இருபதின்ம அடுக்கு அரபு எண்குறி முறைமையைச் சார்ந்த பதின்ம அடுக்கைப் போன்றதே.

கோடு, புள்ளி மட்டுமன்றி, மாயர் எண்குறிகளில் முக வடிவக் கீறலோ படமோ பயன்படுவதுண்டு.முக வடிவக் கீறல் அந்த எண்ணுக்குரிய தெய்வத்தைக் குறிக்கும். முக வடிவக் கீறல் வகை எண் அருகலாகவே பயன்படுகிறது. இது மிக விரிவான நினைவுச் சின்னப் பொறிப்புகளில் மட்டுமே அமையும்.

கூட்டலும் கழித்தலும்:
20 ஐவிடச் சிறிய எண்களைக் கூட்டுவதும் கழிப்பதும் மாயர் எண்குறிகளில் செய்வது மிக எளியதாகும்.
கூட்டல் ஒவ்வொரு மட்டத்திலும் உள்ல எண்குறிகளைக் கூட்டி செய்யப்படுகிறது:
210px

கூட்டும்போது ஐந்துக்கும் மேற்பட்ட புள்ளிகள் அமைந்தால், ஐந்து புள்ளிகளை நீக்கிவிட்டு மேலே ஒரு கோடு பதிலியாகப் போடப்படும். ஐந்துக்கும் மேற்பட்ட கோடுகள் அமைந்தால் ஐந்து கொடுகளை நீக்கிவிட்டு பதிலியாக மேலே அடுத்த வரிசையில் ஒரு புள்ளி இடப்படும்.

இப்படியே கழித்தலில்,கழிபடு எண் குறியீடுகளில் இருந்து கழிப்பெண் குறியீட்டுக் கூறுகளை நீக்கவேண்டும்:
210px

கழிபடு எண்ணில் போதுமான புள்ளிகள் இல்லாவிட்டால், அதன் மேல் வரிசையின் ஒருகோடு ஐந்து புள்ளிகளால் பதிலிடப்படும். போதுமான கோடுகள் இல்லாவிட்டால் அதன் மேல் வரிசையின் ஒரு புள்ளி நீக்கப்பட்டு ஐந்து கோடுகளால் பதிலிடப்படும்.

## சுழி

## கால அட்டவணையில்

## குறிப்புகள்
500

## மேற்கோள்கள்

: 
: 
: 
: 

## வெளி இணைப்புகள்

*Maya Mathematics online converter from decimal numeration to Maya numeral notation.
*Anthropomorphic Maya numbers online story of number representations.
*Learn Maya Numbers iPhone app Maya numerals converter.

எண்குறிகள்
பகுப்பு:எண்ணுருக்கள்
பகுப்பு:எண்குறி முறைமைகள்
எத்தில் பால்மிடேட்டு

**எத்தில் பால்மிடேட்டு** *(Ethyl palmitate)* என்பது C18H36O2 என்ற மூலக்கூற்று வாய்ப்பாடு கொண்ட ஒரு எசுத்தர் ஆகும். நிறமற்ற திண்மமான இச்சேர்மம் மெழுகு போன்ற வாசனையைக் கொண்டுள்ளது. பால்மிடிக் அமிலத்தினுடைய எத்தில் எசுத்தரே எத்தில் பால்மிடேட்டு  என்று வேதியியல் முறை விவரிக்கிறது.  

முடி மற்றும் தோல் ஆகியனவற்றைப் பதனப்படுத்தும் முகவராக எத்தில் பால்மிடேட்டு பயன்படுத்தப்படுகிறது.

## மேற்கோள்கள்

பகுப்பு:கொழுப்பு அமில எசுத்தர்கள்
பகுப்பு:பால்மிடேட்டுகள்
மெத்தில் சயனோபார்மேட்டு

**மெத்தில் சயனோபார்மேட்டு** *(Methyl cyanoformate)* என்பது CH3OC(O)CN என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். கரிம வேதியியல் தொகுப்பு வினைகளில் ஒரு வினைப்பொருளாக இச்சேர்மம் பயன்படுத்தப்படுகிறது. இவ்வினையில் மெத்தாக்சிகார்பனைல் குழுவிற்கு உரிய ஒரு மூலமாக மெத்தில் சயனோபார்மேட்டு  செயல்படுகிறது.  இக்குழுவமைவுச் செயல்முறையில் இது மேண்டர்சின் வினைப்பொருள் என்ற பெயரால் அழைக்கப்படுகிறது.
 
பேரழிவின் போது பயன்படுத்தப்படும் சிக்ளோன் பி என்ற செருமேனிய வாயுப் பூச்சிக்கொல்லி மருந்து தயாரிப்பில் முன்னோடியாக விளங்கும் சிக்ளோன் ஏ எனப்படும் பூச்சிக்கொல்லி மருந்தின் ஒரு பகுதிப்பொருளாக மெத்தில் சயனோபார்மேட்டு இருப்பதால் இதுவொரு தீங்கிழைக்கும் வேதிப்பொருளாகவே அறியப்படுகிறது.

## மேற்கோள்கள்


பகுப்பு:மெத்தில் எசுத்தர்கள்
பகுப்பு:கார்பாக்சிலேட்டு எசுத்தர்கள்
பகுப்பு:கரிம வேதியியல் வினையாக்கிகள்
பகுப்பு:நைட்ரைல்கள்
ஹேஹேய நாடு

[thumb|right|[பரத கண்டம்|பரத கண்டத்தில் ஹேஹேய நாடு]]
**ஹேஹேய நாடு** (Heheya Kingdom) என்பது தற்கால மத்தியப் பிரதேசத்தில் பாயும் நர்மதை ஆற்றாங்கரையில் அமைந்த  மகிழ்மதி நகரத்தை தலைநகராகக் கொண்டு மத்திய மற்றும் மேற்கு இந்தியாவை பண்டைய சந்திர குல சத்திரிய மன்னர்கள் ஆண்ட  நாடாகும். ஹேஹேய நாட்டை ஆண்ட மன்னர்களுள் புகழ் பெற்றவர் இராவணனை போரில் வென்ற கார்த்தவீரிய அருச்சுனன் ஆவார். பரத கண்டத்து நாடுகளில் ஒன்றாக ஹேஹேய நாடு குறிக்கப்பட்டுள்ளது.

இதிகாச, புராணக் கதைகளின் படி கோடாரியை ஆயுதமாகக் கொண்ட போர்க்குணம் படைத்த அந்தணரான பரசுராமரின் கோபத்தால் கார்த்தவீரிய அருச்சுனன் கொல்லப்பட்டதால், ஹேஹேய நாடு  வீழ்ச்சி கண்டது. 

## மகாபாரதக் குறிப்புகள்
இராமனின் முன்னோரான, அயோத்தியை தலைநகராகக் கொண்டு கோசல நாட்டை ஆண்ட இச்வாகு குலத்து சத்திரிய மன்னர் சகரன், வதச நாட்டின் ஹேஹேயர்களையும், தாலஜங்கர்களையும் வென்றான் என்பதை மகாபாரதம் (3-106) மூலம் அறிய முடிகிறது.

### வத்ச நாட்டு ஹேஹேயர்கள்
மகாபாரதக் குறிப்புகளின்படி ( 13,30) வத்ச நாட்டின் ஹேஹேயர்கள் விராத்திய சத்திரிய குலத்தவர் என்றும்;  காசி நாட்டை வென்றவர்கள் என்றும்; பின்னர் வந்த காசி நாட்டு மன்னன் பிரதார்த்தனால், ஹேஹேயர்கள் வத்ச நாட்டிலிருந்து துரத்தி அடிக்கப்பட்டார்கள் என்றும் அறிய முடிகிறது.

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
இச்வாகு

**இச்வாகு** (Ikshvaku)  (சமஸ்கிருதம்: इक्ष्वाकु) 
இந்து தொன்மவியலின் அடிப்படையில் **வைவஷ்த மனு** என்பவர் சூரியனின் மகனாவார். இவரே, முதல் மனிதனாகவும் அறியப்பெறுகிறார். இவருடைய மகனான இச்வாகுவின் வழித்தோன்றல்கள் சூரிய குலத்தினர் என்று அறியப்படுகிறது. 

இராமாயணம் எனும் இதிகாசத்தில் இராமனின் முன்னோர்களுக்கு மூத்தவரான இச்வாகு மன்னரைக் குறித்த செய்திகள் உள்ளது.

இச்வாகு மன்னர் அயோத்தியை தலைநகராகக் கொண்டு  கோசல நாட்டை ஆண்டவர்.
இச்வாகு மன்னரின் வழித்தோன்றல்களில் மிகவும் புகழ்பெற்றவர்கள்  திரிசங்கு, அரிச்சந்திரன்,  பகீரதன், தசரதன், இராமர், லவன் மற்றும் குசன் ஆவர்.

## மேற்கோள்கள்

## வெளி இணைப்புகள்
*Vishnu Purana Book 4 ch. 1 and 2, P-348 to 377
*THE VALMIKI RAMAYANA  - IIT Madras

 
பகுப்பு:இந்து தொன்மவியல்
பகுப்பு:இராமாயணம்
கோண்டு ஓவியக்கலை

**கோண்டு ஓவியக்கலை** என்பது இந்தியாவின் பெரும் மக்கள் தொகை கொண்ட திராவிட இனப் பழங்குடி மக்களான கோண்டு மக்களின் ஓவியக்கலையாகும். இந்த மக்கள் வட இந்தியாவின கிழக்கு மகாராட்டிரம், மத்தியப் பிரதேசம், சத்தீஸ்கர், ஆந்திரப் பிரதேசம்,தெலுங்கானா ஒடிசா ஆகிய மாநிலங்களில் பரவலாக வாழ்ந்து வருகிறார்கள். ஒரு காலத்தில் கோண்டு மக்களின் ஆளுகைக்கு உட்பட்ட இந்தப் பகுதி **கோண்ட்வானா நாடு** என அழைக்கப்பட்டது.

கோண்டு ஓவியம் நூற்றுக்கணக்கான ஆண்டுகள் பழமையானது. கோண்டு இனமக்கள் காற்கால மக்களாக குகைகளில் வாழ்ந்தபோது அவர்கள் பாறைகளில் ஓவியங்கள் வரைந்ததன் தொடர்ச்சிதான் இந்தக் கோண்டு சுவர் ஓவியங்கள் என வரலாற்றாசிரியர்கள் கருதுகிறார்கள். இந்த ஓவியங்களில் அவர்கள் தங்கள் பகுதிகளின் மலர்கள், மரங்கள், விலங்குகள் போன்றவற்றின் இயற்கை உருவங்களை பெருபாலும் சித்தரிக்கிறார்கள். மனிதனுக்கும் இயற்கைக்கும் உள்ள இணைப்பை காட்டும்விதமாகவும்,  தங்களின் பெண் தெய்வங்களின் உருவங்களையும் இவ்வோவியங்களில் வரைகிறார்கள்.

கோண்டு பழங்குடியினர் தங்கள் சமய வழிபாட்டுச் சடங்கு, திருமணம் போன்ற நிகழ்வின்போதும் வீட்டுச் சுவர்களை ஓவியங்கள் வரைந்து அழகுபடுத்துகின்றனர். இந்த ஓவியங்கள், தீய சக்திகளிடமிருந்து தங்களைக் காக்கும் என்னும் நம்பிகையும் இவர்களுக்கு உண்டு என்று சொல்லப்படுகிறது. இந்த ஓவியங்களுக்கான வண்ணங்களை கரி, மண், தாவரங்கள், மாட்டுச் சாணம் போன்ற இயற்கையான பொருட்களில் இருந்து எடுக்கிறார்கள். இன்றைக்குள்ள கோண்டு ஓவியங்கள் அபராமான கற்பனை வளத்துடன் வரையப்படுகிறன. மரத்தில் மீன்கள் காய்ப்பதுபோல, உலக முழுமைக்குமான ஒரு தாயாக ஒரு மானைச் சித்திரிப்பதுபோல எனப் பல விதங்களில் வரையப்படுகின்றன. இன்றைக்கு இந்த ஓவியங்கள் கோண்டு பகுதியையும் தாண்டி இந்தியா முழுவதும் பயன்படுத்தப்படுகிறது. நவீன கட்டுமானக் கலையில் உள் அலங்காரமாகவும் பயன்படுகிறது.

இந்த ஓவியஙகள் உலகப்புகழ் பெறக் காரணமாக இருந்தவர். மத்தியப் பிரதேசத்தில் பிறந்த கோண்டு இனத்தவரான ஜங்கர் சிங் ஷியாம் (1962-2001) என்பவர் ஆவார். இவரால் இந்த ஓவியங்கள் சுவர்களில் இருந்து கேன்வாஸ் துணிகளுக்கு புதிய பாணியில் இடம்பெயர்து ஓவிய கண்காட்சிகளில் இடம்பெற்று உலகப் புகழ்பெற்றன. இவோவியக்கலையை இவர் பலருக்கு கற்பித்தார்.  இவர்கள் புகழ்பெற்ற ஓவியக் கலைஞர்களாக இந்த ஓவியபாணியில் உருவாக்கினர் அவர்களில் சிலர் : ஜங்கர் சிங்கின் மனைவியான, நன்குஷா ஷியாம், இவரது பிள்ளைகளான ஜபானி, மயான்க்,  இவரின் அண்டை வீட்டாரான பாஜ்சு ஷியாம், வென்கட் சிங் ஷியாம், இவரின் தங்கை துர்கா பாய், இவரின் மைத்துனர் சுபாஷ் வியாம் மற்றும் ராம்சிங் உர்விட். ஆகியோராவார்.
## மேற்கோள்கள்

பகுப்பு:இந்திய ஓவியப் பாணிகள்
பகுப்பு:மத்தியப் பிரதேசம்
கிரியேட்டின் மெத்தில் எசுத்தர்

**கிரியேட்டின் மெத்தில் எசுத்தர்** *(Creatine methyl ester)* என்பது C5H11N3O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். கிரியேட்டின் என்ற அமினோ அமிலத்தின் மெத்தில் எசுத்தர் வழிப்பொருள் கிரியேட்டின் மெத்தில் எசுத்தர் எனப்படுகிறது. கரிம அமிலமான கிரியேட்டினுடன் மெத்தனால் சேர்த்து எசுத்தராக்குதல் வினைக்கு உட்படுத்தினால் கிரியேட்டின் மெத்தில் எசுத்தர் உருவாகிறது.  

## மேற்கோள்கள்

பகுப்பு:மெத்தில் எசுத்தர்கள்
பகுப்பு:குவானிடின்கள்
இருமெத்தில் கார்பேட்டு

**இருமெத்தில் கார்பேட்டு** *(Dimethyl carbate)* என்பது C11H14O4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மம் ஒரு பூச்சி விரட்டி வகையைச் சேர்ந்ததாகும். இருமெத்தில் மேலியேட்டு மற்றும் வளையபெண்டாடையீன்
ஆகியன டையீல்சு – ஆல்டர் வினையில் ஈடுபட்டு இருமெத்தில் கார்பேட்டு உருவாகிறது.

## மேற்கோள்கள்

## புற இணைப்புகள்
* Dimethyl carbate, PAN Pesticides Database

பகுப்பு:மெத்தில் எசுத்தர்கள்
இருமெத்தில் சல்பைட்டு

**இருமெத்தில் சல்பைட்டு** *(Dimethyl sulfite)* என்பது (CH3O)2SO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும்.
 
சல்பைட்டு எசுத்தரான இருமெத்தில் சல்பைட்டு சில பலபடிச் சேர்மங்களில் ஆக்சிசனேற்றத்தைத் தடுக்கும் சேர்க்கைப் பொருளாகப் பயன்படுத்தப்படுகிறது. மேலும் உயர் ஆற்றல் மின்கலங்களிலும் மின்பகுளிக் கரைப்பானாக முழுமையான திறனுடன் பயன்படுகிறது

## கட்டமைப்பும் முப்பரிமாண வடிவமைப்பும்

இருமெத்தில் சல்பைட்டு மூலக்கூறினால் பலவகையான முப்பரிமாண அமைப்புகளை ஏற்க முடிகிறது. இவ்வமைப்புகளில் மறைவுறா மறைவுறா (GG) வடிவ முப்பரிமாண அமைப்பு மிகவும் நிலைப்புத் தன்மை கொண்டது. ஒவ்வொரு C–O பிணைப்பும் S=O பிணைப்புக்கு மறைவுறா வடிவமாக உள்ளது, இங்கு வரைந்து காட்டப்பட்டுள்ளது.

 
## தயாரிப்பு

தயோனைல் குளோரைடுடன் மெத்தனால் சேர்த்து வினைப்படுத்துவதன் மூலம் இருமெத்தில் சல்பைட்டு தயாரிக்கப்படுகிறது. 

:OSCl2 + 2CH3OH → OS(OCH3)2 + 2HCl

## மேற்கோள்கள்

## புற இணைப்புகள்
* WebBook page for C2H6SO3

பகுப்பு:மெத்தில் எசுத்தர்கள்
பகுப்பு:சல்பைட்டுகள்
பகுப்பு:கரிமக்கந்தகச் சேர்மங்கள்
பகுப்பு:கரிமசல்பைட்டுகள்
திபாங் வனவிலங்கு சரணாலயம்

**திபாங் வனவிலங்கு சரணாலயம்** *(Dibang Wildlife Sanctuary)* என்பது இந்தியாவின் வடகிழக்கு மாநிலமான அருணாசலப் பிரதேசத்தில் உள்ள எட்டு சரணாலயங்களில் ஒன்றாகும்.. மேல் திபாங் பள்ளத்தாக்கு மாவட்டத்தில் 4,149 கிலோமீட்டர் பரப்பளவில் இவ்வனவிலங்குச் சரணாலயம் அமைந்துள்ளது. பல்வேறு அரிய வனவிலங்குகள் வாழுமிடமாக இச்சரணாலயம் விளங்குகிறது.
 
மிசுமி மலையாடு, சிவப்பு மலைக்காட்டாடு, இரண்டு வகையான கத்தூரி மான்கள், சிவப்பு பாண்டா, ஆசிய கருப்புக் கரடி, எப்போதாவது தென்படும் புலி மற்றும் சில அரிய பறவையினங்கள் இச்சரணாலத்தில் காணப்படுகின்றன. புதிய பறக்கும் அணில் வகை விலங்கினமும் இங்கு கண்டறியப்பட்டுள்ளது. இதற்கு மிசுமி குன்றின் இராட்சத அணில் என்று பெயர் சூட்டப்பட்டுள்ளது.(பெட்டௌரிசுடா மிசுமியென்சிசு}.

அருணாச்சலப் பிரதேசத்தின் சுற்றுச்சூழல் மற்றும் வனத்துறை இவ்வரிய அணிலைப் பாதுகாக்கிறது.

## மேற்கோள்கள்

## புற இணைப்புகள்
*Dibang Valley Wildlife Sanctuary, Official Website. 

பகுப்பு:அருணாச்சலப் பிரதேச புவியியல்
பகுப்பு:இந்திய காட்டுயிர் காப்பகங்கள்
பகுப்பு:அருணாசலப் பிரதேசத்தில் உள்ள காட்டுயிர் காப்பகங்கள்
எடாலின்

**எடாலின்** *(Etalin)* என்பது இந்தியாவின் வடகிழக்கு மாநிலமான அருணாசலப் பிரதேசத்தில் உள்ள திபாங் பள்ளத்தாக்கு மாவட்டத்தில் இருக்கும் ஒரு சிறிய கிராமம் ஆகும். அனினி அல்லது மாலின்யே பாதையில் செல்லும் பயணிகளுக்கு சற்று இளைப்பாறும்  நிறுத்தமாக இக்கிராமம் இருக்கிறது. அணினியில் இருந்து சுமார் 52 கிலோமீட்டர் தொலைவிலும் மாலின்யேவிலிருந்து சுமார் 42 கிலோமீட்டர் தொலைவிலும் இடாலின் கிராமம் அமைந்திருக்கிறது. இக்கிராமத்திற்கு அருகில் இருப்பது அணினி பொது மருத்துவமனை ஆகும். எடாலின் கிராமத்தில் ஒரு நடுநிலைப்பள்ளி மட்டுமே உள்ளது. மேற்படிப்புக்கு இங்குள்ளவர்கள் அணினி மேல்நிலைப் பள்ளி அல்லது உரோயிங் மேல்நிலைப் பள்ளிக்குத்தான் செல்ல வேண்டும். அசாம் மாநிலத்தின் மோகன்பாரி விமானநிலையம் இக்கிராமத்திற்கு அருகாமையில் உள்ள விமானநிலையமாக உள்ளது. எடாலின் கிராமத்தின் மொத்த மக்கள் தொகை 314 ஆகும். 

## மேற்கோள்கள்
*dibang-valley-anni/etalin/etalin-google-earth.kml

பகுப்பு:அருணாசலப் பிரதேசத்திலுள்ள ஊர்களும் நகரங்களும்
சம்பல் ஆறு

**சம்பல் ஆறு** (**Chambal River**) இந்திய மாநிலமான மத்தியப் பிரதேசத்தில் உற்பத்தியாகி
இராஜஸ்தான் மாநிலம் வழியாக பாய்ந்து, இறுதியில் உத்தரப் பிரதேச மாநிலத்தின்  யமுனை ஆற்றில் கலக்கிறது. சம்பல் ஆறு, யமுனை ஆற்றின் துணை ஆறாகும். சிப்ரா ஆறு, காளி சிந்து ஆறு மற்றும் பார்வதி ஆறுகள் சம்பல் ஆற்றில் கலக்கிறது.

## பிறப்பிடம், பாயுமிடங்கள், கலக்குமிடம்
மத்தியப் பிரதேசத்தின்  இந்தூர் அருகே 45 கிலோ மீட்டர் தொலைவில் உள்ள விந்திய மலையில்  உயரத்தில் உள்ள  *சிங்கர் சௌரி*  கொடுமுடியில் உற்பத்தியாகும் சம்பல் ஆறு   நீளம் கொண்டது.

சம்பல் ஆறு முதலில் மத்தியப் பிரதேசத்தின் வடக்கில் 346 கி மீ தொலைவிற்கு பாய்ந்து, பின்னர் வடகிழக்கில் 225 கி மீ தொலைவிற்கு இராஜஸ்தான் மாநிலம் வழியாகப் பாய்கிறது. பின்னர் சம்பல் ஆறு மத்தியப் பிரதேசம் - உத்தரப் பிரதேச எல்லைகள் வழியாக 145 கி மீ தொலைவிற்குப் பாய்கிறது. பின்னர் இறுதியாக உத்தரப் பிரதேசத்தின் இட்டாவா மாவட்டத்தில் யமுனை ஆற்றுடன் கலக்கிறது.

## சம்பல் ஆற்றின் நீர்த்தேக்கங்கள்
 
# காந்திசாகர் நீர்த்தேகம் 
# இராணா பிரதாப் சாகர் நீர்த்தேக்கம்
# ஜவஹர் சாகர் நீர்த்தேக்கம் 
# கோட்டா தடுப்பணை

## மேற்கோள்கள்

## வெளி இணைப்புகள்

*  Chambal
*Chambal Basin (Department of Irrigation, Government of Rajasthan) 
*Chambal Valley Project 
*Chambal River in 1949
*

பகுப்பு:உத்தரப் பிரதேச ஆறுகள்
பகுப்பு:இராஜஸ்தான் ஆறுகள்
பகுப்பு:மத்தியப் பிரதேச ஆறுகள்
பகுப்பு:சம்பல் துணையாறுகள்
ஆர்த்தோபார்மிக் அமிலம்

**ஆர்த்தோபார்மிக் அமிலம் அல்லது மீத்தேன் டிரையால்** *(Orthoformic acid or methanetriol)*  என்பது HC(OH)3  என்ற மூலக்கூற்று வாய்ப்பாடு கொண்ட ஒரு கருத்தியலான சேர்மமாகும். இச்சேர்மத்தின் மூலக்கூறில் நடுவிலுள்ள கார்பன் அணுவானது ஓர் ஐதரசன் மற்றும் மூன்று ஐதராக்சில் குழுக்களால் சூழப்பட்டுள்ளது.

இன்றையநாள் வரையில் ஆர்த்தோபார்மிக் அமிலம் தனித்துப்பிரிக்கப்படவில்லை. நிலைப்புத்தன்மையற்றதாகக் கருதப்படும் இது தண்ணீர் மற்றும் பார்மிக் அமிலமாகச் சிதைவடையும் என்று நம்பப்படுகிறது.

## மீத்தேன் டிரையால் எசுத்தர்கள்

ஆர்த்தோபார்மேட்டுகள் என அறியப்படும் மீத்தேன் டிரையால் எசுத்தர்கள் வர்த்தகமுறையில் விற்பனைக்குக் கிடைக்கின்றன. அசிட்டால்களைப் போல இவை காரங்களுடன் நிலைப்புத்தன்மையுடனும், அமிலச்சூழலில் எளிதாக நீராற்பகுப்பு அடைந்து ஆல்ககால் மற்றும் பார்மிக் அமிலத்தினுடைய எசுத்தராகவும் பிரிகின்றன. மிதமான நீர்நீக்கியாக ஆர்த்தோபார்மேட்டுகளைப் பயன்படுத்துகின்றனர். மும்மெத்தில் ஆர்த்தோபார்மேட்டு மற்றும் மூவெத்தில் ஆர்த்தோபார்மேட்டு போன்றவை பரவலாக அறியப்பட்டுள்ள ஆர்த்தோபார்மேட்டுகளாகும்.

## மேற்கோள்கள்

## இவற்ரையும் காண்க
* மெத்தனால்
* மீத்தேன்டையால்
* ஆர்த்தோ கார்பானிக் அமிலம்

பகுப்பு:ஆர்த்தோ எசுத்தர்கள்
பகுப்பு:ஆல்ககால்கள்
பகுப்பு:கருத்தியலான வேதிச் சேர்மங்கள்
பகுப்பு:நீர்நீக்கிகள்
பகுப்பு:கரிம அமிலங்கள்
பெராக்சியிருசல்பேட்டு

**பெராக்சியிருசல்பேட்டு***(peroxydisulfate)* என்பது  என்ற மூலக்கூற்று வாய்ப்பாடு கொண்ட ஓர் அயனியாகும். பொதுவாக இது பெர்சல்பேட்டு அயனி என்று அடையாளப்படுத்தப்படுகிறது. ஆனால் பெராக்சோவொருசல்பேட்டு, .அயனியையும் இது குறிக்கிறது. பெராக்சியிருசல்பேட்டு அயனியைக் கொண்டிருக்கும் உப்புகள் தோராயமாக ஆண்டொன்றுக்கு 5,00,000 இலட்சம் டன்கள் உற்பத்தி செய்யப்படுகின்றன. சோடியம் பெர்சல்பேட்டு (Na2S2O8), பொட்டாசியம் பெர்சல்பேட்டு (K2S2O8), அமோனியம் பெர்சல்பேட்டு ((NH4)2S2O8) போன்றவை முக்கியமான சில உப்புகளாகும். இவ்வுப்புகள் யாவும் நிறமற்றவை, நீரில் கரையக்கூடியவை மற்றும் வலிமையான ஆக்சிசனேற்றிகள் ஆகும்.  

## பயன்பாடுகள்

சிடைரீன், அக்ரைலோநைட்ரைல் மற்றும் புளோரோ ஆல்க்கீன்கள் போன்ற ஆல்க்கீன்களின் பலபடியாக்கல் வினைகளைத் தொடங்கி வைக்கப் பெராக்சியிருசல்பேட்டு உப்புகள் பயன்படுத்தப்படுகின்றன. பெராக்சியிருசல்பேட்டு உப்புகள் இவ்வினையில் சமப்பிளவு அடைந்து பலபடியாதல் வினையைத் தொடங்கி வைக்கின்றன.

[O3SO–OSO3]2− ⇌ 2 [SO4]•−

பிரதான வர்த்தகப் பயன்பாடுகள் தவிர்த்து பெராக்சியிருசல்பேட்டுகள் ஆய்வகங்களிலும் வினைகளில் பங்கேற்கின்றன.:

*எல்ப்சு பெர்சல்பேட்டு ஆக்சிசனேற்றம் 
*Ag+ யிலிருந்து Ag2+ ஆக ஆக்சிசனேற்றம்.

## மேற்கோள்கள்


பகுப்பு:பெர்சல்பேட்டுகள்
பகுப்பு:கந்தக ஆக்சோ எதிர்மின் அயனிகள்
ஆக்டிவ்எக்ஸ்

**ஆக்டிவ் எக்ஸ்** (*ActiveX* ) என்பது வெவ்வேறு மொழிகளில் உருவாக்கப்பட்ட மென்பொருள் செயல் உறுப்புகள் (components) ஒரு பிணையப் பணிச் சூழலில் தமக்குள் உறவாடிக் கொள்ள வகை செய்யும் தொழில் நுட்பங்களின் கூட்டுத் தொகுதி ஆகும். 1990களின் இடைப்பகுதியில் மைக்ரோசாப்ட் நிறுவனம் இதனை உருவாக்கியது. மைக்ரோசாப்ட் நிறுவனத்தின் காம் (COM-Component Object Model) தொழில் நுட்பத்தின் அடிப்படையில் இது உருவாக்கப்பட்டுள்ளது. தற்போது மையவிரிவலையில் பயனாளர் உறவாடும் பக்கங்களை வடிவமைக்க ஆக்டிவ்எக்ஸ் பெருமளவு பயன்படுத்தப்படுகிறது. மேசைக் கணினிப் பயன்பாடுகளிலும், ஏனைய நிரலாக்கங்களிலும் கூடப் பயன்படுத்திக் கொள்ள முடியும்.

## ஆக்டிவ்எக்ஸ் இயக்குவிசைகள்
ஆக்டிவ்எக்ஸ் தொழில் நுட்ப அடிப்படையில் உருவாக்கப்பட்ட, மீண்டும் மீண்டும் பயன்படுத்திக் கொள்ளக்கூடிய மென்பொருள் செயலுறுப்புகள். அசைவூட்டம் (animation), மீள்-எழுபட்டிகள் (pop-up menu) போன்ற தினிச்சிறப்பான செயல்பாடுகளை வலைப்பக்கங்களிலும் உருவாக்குவதற்கு இச்செயலுறுப்புகளைப் பயன்படுத்திக் கொள்ள முடியும்.  சி, சி++ , விசுவல் பேசிக், விசுவல் சி++ போன்ற மொழிகளில் ஆக்டிவ்எக்ஸ் செயலுறுப்புகளை உருவாக்க முடியும்.

## மேற்கோள்கள்

பகுப்பு:கணினிச் செயலிகள்
மும்மெத்தில் பாசுபேட்டு

**மும்மெத்தில் பாசுபேட்டு** *(Trimethyl phosphate )* என்பது (CH3)3PO4  என்ற மூலக்கூற்று வாய்ப்பாடு கொண்ட ஒரு எசுத்தர் ஆகும். இச்சேர்மம் நிறமற்றதாகவும், எளிதில் ஆவியாகாத ஒரு திரவமாகவும் உள்ளது. பிற சேர்மங்களை உற்பத்தி செய்வதில் சில தனிச்சிறப்புகளை மும்மெத்தில் பாசுபேட்டு பெற்றுள்ளது.  
 
## தயாரிப்பு

அமீன் காரத்தின் முன்னிலையில் பாசுபரசு ஆக்சிகுளோரைடை மெத்தனாலுடன் சேர்த்து சூடுபடுத்தினால் மும்மெத்தில் பாசுபேட்டு உருவாகிறது.

POCl3 + 3 CH3OH + 3 R3N → PO(OCH3)3 + 3 R3NH+Cl−

நான்முக வடிவ மூலக்கூறான இச்சேர்மம் ஒரு வலிமையற்ற முனைவுக் கரைப்பானாகும்.

## பயன்பாடுகள்

மிதமான மெத்திலேற்றும் முகவராக மும்மெத்தில் பாசுபேட்டு செயல்படுவதால், அனிலீன்கள் மற்றும் தொடர்புடைய பல்லினவளையச் சேர்மங்களில் இருமெத்திலேற்றம் செய்யப் பயன்படுத்தப்படுகிறது.  பாரம்பரிய முறையான ஈச்சுவெய்லர் – கிளார்க்கு வினையை மூழுமையாக்கும் ஒரு வினையாக இம்முறை கருதப்படுகிறது. பாரம்பரிய முறையில் பார்மால்டிகைடு பக்க வினைகளில் பங்கேற்கிறது என்பது குறிப்பிடத்தகுந்தது ஆகும்.
அரோமாட்டிக் ஆலசனேற்றம் மற்றும் நைட்ரோயேற்றம் போன்ற வினைகளில் மும்மெத்தில் பாசுபேட்டு பயன்படுத்தப்படுகிறது. பூச்சிக்கொல்லிகள் மற்றும் மருந்துவகைப் பொருட்கள் தயாரிப்பில் இவ்வினைகலின் தேவை அவசியமானதாகும்.
பாலி எசுத்தர் போன்ற இழைகள் மற்றும் பலபடிகளில் வண்ணம் ஒடுக்கியாகவும் . மும்மெத்தில் பாசுபேட்டு பயன்படுத்தப்படுகிறது.
 
## பாதுகாப்பு

2கி/கி.கி உயிர்போக்கும் அளவைக் (எல்டி50) கொண்டிருப்பதால் மும்மெத்தில் பாசுபேட்டு ஒரு குறைவான நச்சுத்தன்மை கொண்ட சேர்மமாகக் கருதப்படுகிறது. 

## மேற்கோள்கள்

## புற இணைப்புகள்
*WebBook page for C3H9PO4

பகுப்பு:மெத்தில் எசுத்தர்கள்
பகுப்பு:கரைப்பான்கள்
பகுப்பு:கரிம பாசுபேட்டுகள்
பகுப்பு:பாசுபேட்டு எசுத்தர்கள்
பெராக்சியிருகந்தக அமிலம்

**பெராக்சியிருகந்தக அமிலம்** *(Peroxydisulfuric acid)* என்பது H2S2O8  என்ற மூலக்கூற்று வாய்ப்பாடு கொண்ட ஓர் கனிம வேதியியல் சேர்மமாகும். மார்சலின் அமிலம் என்ற பெயராலும் இச்சேர்மம் அழைக்கப்படுகிறது. கந்தக ஆக்சோ அமிலமான இச்சேர்மம் அமைப்பியல் முறையில் HO3SOOSO3H என்று எழுதப்படுகிறது. ஆக்சிசனேற்ற நிலை எண் 6 இல் கந்தகமும் ஒரு பெராக்சைடு குழுவும் சேர்ந்து இச்சேர்மத்தை உருவாக்குகின்றன. பெராக்சோயிருகந்தக அமிலத்தின் உப்புகள் பொதுவாக பெர்சல்பேட்டுகள் எனப்படுகின்றன. தொழிற்சாலைகளில் இந்த பெர்சல்பேட்டுகள் ஆக்சிசனேற்றும் முகவர்களாக முக்கியத்துவம் பெற்றுள்ளன,

குளோரோகந்தக அமிலத்துடன் ஐதரசன் பெராக்சைடைச் சேர்த்து வினைப்படுத்துவதன் மூலமாக பெராக்சியிருகந்தக அமிலத்தைத் தயாரிக்க முடியும்.

:2ClSO3H  +  H2O2   →    H2S2O8  +  2 HCl

## மேற்கோள்கள்

பகுப்பு:ஐதரசன் சேர்மங்கள்
பகுப்பு:கந்தக ஆக்சோ அமிலங்கள்
பகுப்பு:பெர்சல்பேட்டுகள்
பன்னாட்டு ஆற்றல் முகமை

**பன்னாட்டு ஆற்றல் முகமை** (*International Energy Agency*, **IEA**; ) 1973 எண்ணெய் நெருக்கடியை அடுத்து 1974ஆம் ஆண்டு பொருளியல் கூட்டுறவு மற்றும் வளர்ச்சிக்கான அமைப்பு (OECD) கட்டமைப்பை ஒத்து உருவாக்கப்பட்ட தன்னாட்சியான அரசுகளிடை அமைப்பு ஆகும். இது பாரிசிலிருந்து இயங்குகின்றது. ஐஈஏ துவக்கத்தில் எண்ணெய் வழங்கலில் இருந்த தடங்கல்களை நீக்குவதற்காகவும் பன்னாட்டு எண்ணெய் சந்தை மற்றும் பிற ஆற்றல் துறைகளின் புள்ளிவிவரத் தரவுகளுக்கான மையமாகவும் உருவாக்கப்பட்டது.

தனது உறுப்பினர் நாடுகளுக்கு கொள்கை அறிவுரையாளராக பொறுபாற்றும் ஐஈஏ உறுப்பினர் அல்லாத நாடுகளுடனும், குறிப்பாக சீனா, இந்தியா, மற்றும் உருசியா, வினையாற்றுகின்றது. இந்த முகமையின்  உரிமைக்கட்டளை  ஆற்றல் காப்பு, பொருளியல் மேம்பாடு, சூழலியல் பாதுகாப்பு ஆகியவற்றின் பயன்விளைவிக்கும் ஆற்றல் கொள்கைகளில் குவியப்படுத்தப்பட்டுள்ளது. மூன்றாவதின் அங்கமாக வானிலை மாற்றங்களைக் குறைப்பதில்  குவியம் கொள்ளப்படுகின்றது. தவிரவும் மாற்று ஆற்றல் மூலங்களை அடையாளம் காணவும், அறிவார்ந்த ஆற்றல் கொள்கைகள், மற்றும் பன்னாட்டு ஆற்றல் தொழில்நுட்பக் கூட்டுறவு ஆகியவற்றிலும் பரந்தளவில் பங்கேற்கின்றது.

ஐஈஏ உறுப்பினர் நாடுகள் முந்தைய ஆண்டின் நிகர இறக்குமதியில் குறைந்தது 90 நாட்கள் இருப்பிற்கு இணையாக எண்ணெய் இருப்புநிலையை பராமரிக்க வேண்டும்.  சூலை 2009இன் முடிவில் ஐஈஏ உறுப்பினர்கள் அனைவரும் இணைந்து கிட்டத்தட்ட  4.3 பில்லியன் பீப்பாய்கள் (680,000,000 மீ3) எண்ணெய் இருப்பை வைத்திருந்தன.

செப்டம்பர் 1, 2015இல் பெய்த் பிரோல் புதிய செயல் இயக்குநராகப் பொறுப்பேற்றுக் கொண்டார். இதற்கு முன்னதாக டச்சு பொருளியியல் துறை அமைச்சராகவிருந்த மாரியா வான்டெர் ஊவன் பொறுப்பிலிருந்தார்.

## மேற்சான்றுகள்

பகுப்பு:பன்னாட்டு அமைப்புகள்
ஓரினோக்கோ மண்டலம்

**ஓரினோக்கோ மண்டலம்** (*Orinoco Belt*)  வெனிசுவேலாவின் ஓரினோக்கோ ஆற்றுப் படுகையின் தெற்குப் பகுதியில் உள்ள நிலப்பகுதியாகும். உலகில் மிகுந்த அளவில் பாறை எண்ணெய் வைப்புகள் உள்ள இடங்களில் இதுவும் ஒன்றாக உள்ளது. இதன் உள்ளூர் எசுப்பானியப் பெயர் *ஃபாகா பெத்ரோலிபெரா டெல் ஓரினோக்கோ* (Faja Petrolífera del Orinoco) என்பதாகும்.

ஓரினோக்கோ மண்டலம் குயாரிகோ மாநிலத்திலும் அன்சுவாடெகி, மோனாகேசு, டெல்ட்டா அமாகுரோ மாநிலங்களுக்கு தெற்கிலும் ஆற்றின் போக்கையொட்டியும் அமைந்துள்ளது.  இது கிழக்கு மேற்காக ஏறத்தாழ  தொலைவிற்கும் வடக்குத் தெற்காக  தொலைவிற்குமாக  பரப்பில் அமைந்துள்ளது.

## மேற்கோள்கள்

பகுப்பு:பெட்ரோலியத் தொழில்
பகுப்பு:வெனிசுவேலா
பால்பெருக்கி

**பால்பெருக்கி** (*Euphorbia heterophylla*) இது பூக்கும் தாவர வகையைச் சார்ந்த கள்ளி குடும்ப தாவரம் ஆகும். இதன் பூர்வீகம் மெக்சிக்கோ நாட்டின் பகுதியாகும். மேலும் கலிபோர்னியா, டெக்சஸ், மத்திய அமெரிக்கா போன்ற பகுதிகளிலும் காணப்படுகிறது. பருத்தி உற்பத்தி சாகுபடிகளின் ஊடாக களை போல் வளரும் தன்மை கொண்ட  இத்தாவரம்  தாய்லாந்து, இந்தியாவில் பல பகுதிகளில் அலங்கார தாவரமாக தொட்டிகளில் வளர்க்கப்படுகிறது.

சாலையோரங்களிலும், வயல்வெளிகளிலும் தாமாக வளரும் தன்மைகொண்ட இத்தாவரம் 30 செமீ, முதல் 70 செமீ வரை உயரம் கொண்டதாக உள்ளது.

## மேற்கோள்கள்

## மேலும் பார்க்க
* USDA Plants Profile for ''Euphorbia heterophylla'' (Mexican fireplant)
* USDA GRIN report: ''Euphorbia heterophylla''  — *with distribution info*.

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
சாலமிசிரி

**சாலமிசிரி** (*Eulophia*) என்பது மருத்துவக் குணம் கொண்ட பூக்கும் தாவரம் ஆகும். இவற்றில் 165 வகையான தாவரங்கள் உலகில் காணப்படுகிறது. ஆப்பிரிக்கா, இந்தியா, போன்ற நாடுகளின் மழைக்காட்டுப்பகுதிகளில் அதிகளவில் காணப்படும் இவை தொட்டிகளில் அலங்காரத்தாவரமாக வளர்க்கப்படுகிறது. ஆஸ்திரேலியாவின் குயின்ஸ்லாந்து பகுதியிலும், ஐக்கிய அமெரிக்காவின் பல பகுதிகளிலும் உலர்ந்த நிலங்களில் கூட இத்தாவரம் வளருகிறது.
## மேற்கோள்கள்

## மேலும் பார்க்க

பகுப்பு:மூலிகைகள்
பகுப்பு:பூக்கும் தாவரங்கள்
ஆர்சனிக் ஐங்குளோரைடு

**ஆர்சனிக் ஐங்குளோரைடு** *(Arsenic pentachloride)* என்பது AsCl5  என்ற மூலக்கூற்று வாய்ப்பாடு கொண்ட ஓர் கனிம வேதியியல் சேர்மமாகும். ஆர்சனிக்கும் குளோரினும் சேர்ந்து உருவாகும் இச்சேர்மம் முதன்முதலில் 1976 ஆம் ஆண்டு தயாரிக்கப்பட்டது. இத்தயாரிப்பு முறையில் 105 பாகை செல்சியசு வெப்பநிலையில் திரவ குளோரினில் ஆர்சனிக் முக்குளோரைடு, AsCl3 புறஊதா கதிர்வீச்சுக்கு உட்படுத்தப்படுகிறது.
  
ஆர்சனிக் ஐங்குளோரைடு – 50 பாகை செல்சியசு வெப்பநிலையில் சிதைவடைகிறது. திட ஆர்சனிக் ஐங்குளோரைடின் கட்டமைப்பு இறுதியாக 2001 ஆம் ஆண்டில் உறுதிபடுத்தப்பட்டது . பாசுபரசு ஐங்குளோரைடைப் போலவே இதுவும் முக்கோண இரட்டைப்பட்டைக்கூம்பு அமைப்பைப் பெற்றுள்ளது. தளவழிப் பிணைப்புகள் அச்சுப்பினைப்புகளைவிட நீளம் குறைவானவையாக உள்ளன. (As-Clதளம் = 210.6 பை.மீ 211.9 பை.மீ; As-Clஅச்சு= 220.7 பை.மீ).

தனிமவரிசை அட்டவணையின் 15 ஆவது தொகுதியில் ஆர்சனிக் தனிமத்திற்கு மேலும் கீழும் உள்ள ஐங்குளோரைடுகளான பாசுபரசு ஐங்குளோரைடும் ஆண்டிமனி ஐங்குளோரைடும் மிகுந்த நிலைப்புத்தன்மை கொண்டவையாகும். ஆனால் ஆர்சனிக் ஐங்குளோரைடின் நிலைப்புத்தன்மை முரண்பட்டதாக உள்ளது. தனிமங்களின் உட்கருவில் முழுமையடையாத எலக்ட்ரான் மற்றும் உட்கரு இடையிலான கவர்ச்சிவிசை இதற்கு காரணமாக இருக்கலாம் என்று நம்பப்படுகிறது. முதல்வரிசை இடைநிலைத் தொடரில் தொடர்ந்து வரும் காலியம், செருமேனியம், ஆர்சனிக், செலீனியம் மற்றும் புரோமின் முதலியன தங்களுடைய 4s எலக்ட்ரான்களை உறுதிப்படுத்தும் நிலைக்குக் கொண்டுச்செல்ல வழிவகுக்கின்றன. இதனால் மேற்கோண்டு கூடுதல் பிணைப்புக்கு வாய்ப்பில்லாமல் போகிறது. இவ்விளைவு டி தொடர் சுருக்கம் என்று அழைக்கப்படுகிறது. எப் தொடர் சுருக்கத்தைப் போலவே இருக்கும் இச்சுருக்கம் பொதுவாக இலந்தனைடு சுருக்கம் என்ற பெயரால் அழைக்கப்படுகிறது.

## மேற்கோள்கள்

பகுப்பு:ஆர்சனிக்கு(V) சேர்மங்கள்
பகுப்பு:குளோரைடுகள்
ரொட்ரிகோ துதெர்த்தே

**ரொட்ரிகோ ''ரோடி'' ரோவா துதெர்த்தே** (*Rodrigo "Rody" Roa Duterte*, பிறப்பு மார்ச் 28, 1945), விளிப்பெயர் **டிகொங்**,  ஒரு பிலிப்பீனிய வழக்கறிஞர், அரசியல்வாதி மற்றும் பிலிப்பைன்ஸின் 16 வது ஜனாதிபதி ஆவார். அவர் பிலிப்பைன்ஸின் வரலாற்றில் நீண்ட காலம் பணியாற்றிய மாநகரத்தலைவர்களில் ஒருவர். அவர் 22 வருடங்களுக்கும் மேலாக 1,449,296 மக்கள்தொகை கொண்ட மிண்டானாவோ மாகாணத்தின் டவாவோ நகரத்தின் மாநகரத்தலைவராக பணியாற்றினார். அவர் முன்பு துணை மாநகரத்தலைவராகவும் நாடாளுமன்ற உறுப்பினராகவும் பணியாற்றினார்.

குற்றவாளிகளுக்கு எதிரான கடுமையான கொள்கைகளுக்காக (சூன்ய சகிப்பு) உள்ளூரில் இவர் பெரிதும் புகழ் பெற்றுள்ளார்.  ''டைம்'' இதழ் இவரை "தண்டிப்பவர்" என பெயரிட்டுள்ளது. துதெர்த்தெயுடன் தொடர்புள்ள  காப்புக்குழுக்கள் போதை மருந்து கையாளுபவர்கள், குற்றவாளிகள், கும்பல் உறுப்பினர்களு மற்றும் பிற சட்டவிரோத குழுக்களை  தண்டனைக் கொலை செய்ததாக  கருதப்படுகின்றது. இருபது ஆண்டுகளுக்கும் மேலான ஆட்சியில் துதெர்த்தெ டவாவோ நகரத்தை "பிலிப்பீன்சின் கொலைத் தலைநகரம்" என்பதிலிருந்து “தென்கிழக்காசியாவின் மிகவும் அமைதியான நகரமாக” மாற்றியுள்ளார்.

பிலிப்பீன்சு ஜனாதிபதியாகப் போட்டியிட பலமுறை வேண்டுகோள் விடப்பட்டும்  2015 வரை தவறான அரசமைப்பு எனக் கூறியும் குடும்ப எதிர்ப்பு காரணமாகவும் துதெர்த்தெ செவிமடுக்கவில்லை. இருப்பினும், நவம்பர் 21, 2015இல் 2016ஆம் ஆண்டு ஜனாதிபதி தேர்தலில் போட்டியிட முடிவு செய்தார். அவர் ஜனாதிபதி தேர்தலில் 39.01% வாக்குகளுடன் வெற்றி பெற்றார் , அவரது துணை ஜனாதிபதி வேட்பாளர் வெற்றிபெறவில்லை, எனவே லிபரல் கட்சியின் லெனி ராப்ரெடோ துணை ஜனாதிபதியானார்.

அக்டோபர் 2021 இல், ரோட்ரிகோ டுடெர்டே 2022 இல் துணை ஜனாதிபதி பதவிக்கு போட்டியிடவில்லை என்றும் அரசியல் வாழ்க்கையிலிருந்து ஓய்வு பெறுவதாகவும் அறிவித்தார்.

## மேற்சான்றுகள்

## வெளி இணைப்புகள்

* Information page about Duterte 
* Official Campaign Website
* Rody Duterte மேor's Profile at the Davao City Official Website
* Sangguniang Panglungsod of Davao
* Online Petition for Duterte to run as President of the Philippines 2016
* Davao City by Battad
* 

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:பிலிப்பைன்சின் குடியரசுத் தலைவர்கள்
பகுப்பு:பிலிப்பீன்சின் அரசியல்வாதிகள்
கொண்டுல் தீவு

**கொண்டுல் தீவு** (*Kondul Island*) என்பது  நிக்கோபார தீவுகளைச் சேர்ந்த ஒரு சிறிய தீவாகும்.

## வரலாறு
இத்தீவு 2004 ஆம் ஆண்டு ஏற்பட்ட ஆழிப்பேரலையால் கடுமையாக தாக்கப்பட்டது. இதனால் ஆழிப்பேரலைக்குபின் இத்தீவின் மக்கள் பெரிய நிக்கோபாருக்கு இடம்பெயர்ந்தனர்.  2015 ஆம் ஆண்டு இரண்டு மூத்தவர்கள் தீவுக்கு திரும்பி தீவின் படகுதுறையை சீர்படுத்தினர். இத்தீவைச் சுற்றிய பகுதிகளில் சட்டவிரோதமாக மியான்மர் நாட்டவர்கள் வாடிக்கையாக மீன்பிடித்துவருகின்றனர்.

## நிலவியல்
இத்தீவு வங்காள விரிகுடாவில்  பெரிய நிக்கோபார் மற்றும் சிறிய நிக்கோபார் ஆகிய தீவுகளுக்கு இடையில் அமைந்துள்ளது. இத்தீவு  2.6&nbsp;கி.மீ.&nbsp;நீளத்தோடும், 0.95&nbsp;கி.மீ. அதிகபட்ச அகலத்துடனும் 1.55&nbsp;km2 (0.60&nbsp;sq&nbsp;mi). பரப்பளவுடன் உள்ளது.

## நிர்வாகம்
இத்தீவு பெரிய நிக்கோபார் நகரியத்திற்கு உட்பட்டதாகவும் சிறிய நிக்கோபார் வட்டத்தைச் சேர்ந்ததாக உள்ளது.

## மக்கள்வகைப்பாடு
இந்த தீவில் உள்ள மாயாயா என்னும் சிற்றூரும் அதில் வானொலி ஏற்பியும் உள்ளது.

## படக்காட்சியகம்

File:Map of Nicobar Islands-en.png|வரைபடம்
File:LittleNicobarIslandMap.jpg|வரைபடம் 2


## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
பகுப்பு:நிகோபார் மாவட்டம்
மேன் தீவு (நிக்கோபார்)

**மேன் தீவு** (*Man Island*) என்பது இந்தியாவின்  அந்தமான் நிக்கோபார் தீவுகளைச் சேர்ந்தநிகோபார் மாவட்டத்துக்கு உட்பட்ட ஒரு தீவாகும்.
## நிர்வாகம்
இத்தீவு நான்கோவரி நகரியத்தைச் சேர்ந்ததாகவும், தெரசா வட்டத்தைச் சேர்ந்ததாகவும் உள்ள ஒரு பகுதியாகும்.

## நிலவியல்
இத்தீவு நிக்கோபார் தீவுக் கூட்டத்தைச் சேர்ந்ததாகும். இது இந்தியப் பெருங்கடல் மற்றும்  வங்காள விரிகுடா ஆகியவற்றுக்கு இடையில்  அந்தமான் கடல் பகுதியில் டிலங்சொங் தீவிலிருந்த நான்கு கிலோமீட்டர் (2.5 மைல் ) தொலைவில் உள்ளது.

## படக்காட்சியகம்

File:Map of Nicobar Islands-en.png|வரைபடம்
File:Nicobar islands 1 Tillangchong.jpg|வான் ஒளிப்படம்


## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
பகுப்பு:நிகோபார் மாவட்டம்
வெட்புலா

**வெட்புலா** (*FLUGGEA VIROSA*) இது ஒரு பூக்கும் தாவர இனத்தைச் சேர்ந்த மூலிகை மருந்தாகும். இதன் குடும்ப பெயர் பெலன்தெசு (Phyllanthaceae) என்பதாகும்.  இத்தாவரம் ஆசியா, ஆப்பிரிக்கா, தென் அமெரிக்கா, லைபேரியன் கடல் பகுதி, மேலும் உலகில் பல சிறிய தீவுகளிலும் இவை காணப்படுகிறது. இதன் பூக்கள் மெல்லிய பச்சை நிறம்கொண்டு இலைக்காம்பு அருகில் ஒட்டிக்கொண்டு உள்ளது. இதன் பழங்கள் சதைப்பற்றுள்ளவையாக பட்டாணியைப் போன்ற தோற்றம் கொண்டது. 
## மேற்கோள்கள்

## மேலும் பார்க்க

பகுப்பு:மூலிகைகள்
பகுப்பு:பூக்கும் தாவரங்கள்
தாமசு ரோ

**சர் தாமசு ரோ** (*Sir Thomas Roe*, c. 1581 – 6 நவம்பர் 1644) முதலாம் ஜேம்சு, எலிசபெத்  காலத்து ஆங்கில  நல்லுறவு பேராளர் ஆவார். 1614க்கும் 1644க்கும் இடையே பல முறை  இங்கிலாந்தின் மக்களவை உறுப்பினராக இருந்துள்ளார். சிறந்த கல்வியாளராகவும் அறிஞராகவும் விளங்கினார்.
## வாழ்க்கை வரலாறு

ரோ எசெக்சு கவுன்ட்டியில் வான்சுடெட் அருகிலுள்ள கீழ் லெய்டனின் சர் இராபர்ட் ரோ, எலினோர் ஜெர்மி இணையருக்குப் பிறந்தார்.  தனது 12வது அகவையிலேயே, சூலை 6, 1593இல் ஆக்சுபோர்டின் மக்டலென் கல்லூரியிலிருந்து   பல்கலைக்கழக நுழைவிற்குத் தேர்வானார். 1597இல் இங்கிலாந்தின் சீர்மிக்க வழக்கறிஞர் குழாமான *மிடில் டெம்பிளில்* உறுப்பினரானார். இங்கிலாந்தின் முதலாம் எலிசபெத்தின் அவையில் சீமான் (எஸ்குயர்) ஆனார். சூலை 23, 1604இல் முதலாம் ஜேம்சு  இவரை  *நைட்* எனப்படும் *ஆண்தகை* ஆக்கினார். 1610இல் இளவரசர் என்றி இவரை மேற்கிந்தியத் தீவுகளுக்கு அனுப்பினார்.

1614இல், இங்கிலாந்தின்  மக்களவைக்குத் தேர்ந்தெடுக்கப்பட்டார். 1615 முதல் 1618 வரை இந்தியாவின் ஆக்ராவில் மொகலாயப் பேரரசர் ஜஹாங்கீர் அவையில் இங்கிலாந்து அரசரின் தூதராக விளங்கினார். இவரது முதன்மை நோக்கம் சூரத்திலிருந்த பிரித்தானிய கிழக்கிந்திய நிறுவனத்தின் ஆலைகளுக்கு  பாதுகாப்புக் கோருவதாகும். அரசவையில் விரைவிலேயே ஜகாங்கீரின் நட்பை வென்று இருவரும் இணைந்து மதுவருந்தும் பங்காளி ஆனார். அப்போது இவர் எழுதிய நாட்குறிப்பு ஜகாங்கீர் ஆட்சிக்கான மதிப்புமிக்க மூலமாக விளங்குகின்றது.

1621இல், மீண்டும் மக்களவை உறுப்பினராகத் தேர்ந்தெடுக்கப்பட்டார்.  உதுமானியப் பேரரசுக்கான இங்கிலாந்து தூதராக நியமிக்கப்பட்டார். தமது பணிக்காலத்தில் இங்கிலாந்து வணிகர்களுக்கு பல உரிமைகளை நீட்டித்தார். 1624இல் அல்சியர்சுடன் உடன்பாடு கண்டு பல நூறு ஆங்கில போர்கைதிகளை விடுவித்தார்.

1629இல் ரோ சுவீடனுக்கும் போலந்துக்கும் இடையேயான அமைதி காணும் முயற்சியில் ஈடுபடுத்தப்பட்டார்.  இதன்மூலம் சுவீடனின் அரசர் குசுதவுசு அடோல்பசு  முப்பதாண்டுப் போரில் ஈடுபட முடிந்தது. ரோ மேலும் தான்சிக்கிற்கும்  டென்மார்க்கிற்கும் இடையே உடன்பாடு காண உதவினார்.  1630இல் தாயகம் திரும்பினார். 1631இல், லூக் பாக்சின்  ஆர்க்டிக் தேடுதலுக்கு நிதியாதரவு வழங்கினார்; கனடாவிலுள்ள நீரிணை *ரோசு வெல்கம் சவுண்டு* இவரது நினைவாகப் பெயரிடப்பட்டுள்ளது.
## மேற்சான்றுகள்

*

பகுப்பு:1580கள் பிறப்புகள்
பகுப்பு:1644 இறப்புகள்
பகுப்பு:ஆங்கிலேய மக்கள்
1864 கொல்கத்தா புயல்

thumb|1864 கொல்கத்தா புயல்
**1864 கொல்கத்தா புயல்** (*1864 Calcutta Cyclone*) என்பது 1864 ஆம் ஆண்டு அக்டோபர் 5-ம் தேதி கொல்கத்தாவைத் தாக்கிய கொடூரமான புயல் ஆகும். இதன் பாதிப்பாக 60,000 மக்கள் உயிரிழந்தனர். மேலும் பல்லாயிரம் மக்கள் புயலின் பின் ஏற்பட்ட நோயின் காரணத்தால் உயிரிழந்தனர். இது கொல்கத்தாவை உலுக்கிய மிகப்பெரிய புயல்களில் ஒன்று ஆகும். இது சுமார் காலை பத்து மணியளவில் கிழக்குக்கரையில் உள்ள ஹுக்ளி நதியைக் கடந்தது. அப்பொழுது அந்த நதியின் நீரின் அளவு 40 அடி உயரம் வரை எழுந்தது. இதன் விளைவாக அதன் கரையிலிருந்த பகுதிகள் அனைத்தும் நீரினால் இழித்து செல்லப்பட்டது. துறைமுகத்திலிருந்த பெரும்பாலான கப்பல்கள் (172/195) நாசமடைந்தன.  அதன் பின் அந்த நகரத்தை நிர்மாணிக்க மாதக்கணக்காகியது.

## மேற்கோள்கள்

*'''ENCYCLOPEDIA OF DISASTERS''', ''Environmental Catastrophes and Human Tragedies'', VOLUME 1 by ANGUS M. GUNN, GREENWOOD PRESS, 2008-Calcutta, India, cyclone, 1864- பக்கம்:111    
பகுப்பு:இந்தியாவில் சூறாவளிகள்
தோனாவான் கரைசல்

**தோனாவானின் கரைசல்** (Donovan's solution) என்பது AsHgI4 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஆர்சனிக் மூவயோடைடுடன் பாதரச அயோடின்  சேர்த்து இச்சேர்மம் தயாரிக்கப்படுகிறது .

## தயாரிக்கும் முறை

100 மி.லி கரைசலாக்கும் விதமாக தண்ணீரில் உள்ள 0.9 சோடியம் பைகார்பனேட்டுடன் AsI3 மற்றும் HgI2 ஆகிய இரண்டையும் ஒவ்வொன்றும் ஒரு கிராம் அளவிற்கு எடுத்துக் கொண்டு இக்கரைசல் தயாரிக்கப்படுகிறது.
மேலும் சிக்கலான தயாரிப்புக் கலை பற்றிய தகவல், பெருமளவில் தயாரிப்பு மற்றும் வர்த்தகம் குறித்த தகவல்கள், செயல்முறை வரவுகள் மற்றும்... என்ற அமோல்டு யேம்சு கூலியின் கலைக் களஞ்சியத்தில் கொடுக்கப்பட்டுள்ளன .

## பயன்கள்

கால்நடை மருத்துவத்தில் நாள்பட்ட தோல் தொடர்பான நோய்களுக்கு சிகிச்சையளிக்க தோனாவான் கரைசல் பயன்படுத்தப்படுகிறது . ஒருவகை நாட்டுப்புற மருந்தாகவும் மக்களால் பயன்படுத்தப்பட்டது . 19 ஆம் நூற்றாண்டில் தொழு நோய் சிகிச்சை மற்றும் சோரியாசிசு எனப்படும் தடிப்புத் தோல் அழற்சி நோய் சிகிச்சையிலும்  உள்மருந்தாகவும் பயன்படுத்தப்பட்டது.

## மேற்கோள்கள்

பகுப்பு:ஆர்சனிக்கு சேர்மங்கள்
பகுப்பு:அயோடின் சேர்மங்கள்
பகுப்பு:கனிம வேதியியல் சேர்மங்கள்
பெங்களூர் நாட்கள்

***பெங்களூர் நாட்கள்*** என்பது 2016 ஆம் ஆண்டு வெளியான தமிழ்த் திரைப்படம் ஆகும். மேலும் இது ஒரு இந்தியத் தமிழ் நகைச்சுவை திரைப்படம் ஆகும். இத்திரைப்படம் 2014 ஆம் ஆண்டு வெளியான அஞ்சலி மேனோன் எழுதி இயக்கிய *பெங்களூர் டேய்ஸ்* என்ற மலையாளத் திரைப்படத்தின் மறுதயாரிப்பு ஆகும். இதில் ஆர்யா, ஸ்ரீ திவ்யா, போப்பி சிம்கா, ரானா தக்குபாடி, ராய் லட்சுமி, பார்வதி மேனன் மற்றும் சமந்தா ருத் பிரபு ஆகியோர் நடித்துள்ளனர்.

## நடிப்பு
* ஆர்யா - அர்ஜுன் "அஜ்ஜூ"
* ரானா தக்குபாடி - சிவபிரசாத் "பிரசாத்"
* பாபி சிம்ஹா - கண்ணன் "குட்டி"
* ஸ்ரீ திவ்யா - திவ்யா சிவபிரசாத் "அம்மு"
* பார்வதி - ஆர்.ஜே. சாரா எலிசபெத்
* ராய் லட்சுமி - லக்சுமி
* சிஜோய் வர்கீஸ்
## வெளி இணைப்புகள்
* 

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
அசாம் கிராமீண் விகாஸ் வங்கி

அசாம் கிராமீண் விகாஸ் வங்கி, இந்திய மாநிலமான அசாமில் இயங்குகிறது. இதன் தலைமையகம் குவாஹாட்டியில் உள்ளது.

## தானியக்க பணவழங்கி இயந்திரங்கள்
இந்த வங்கியின் தன்னியக்க வங்கி இயந்திரம் அசாமில் மட்டும் 100 இடங்களில் திறக்கப்படவுள்ளன. இவற்றில் 20 இயந்திரங்கள் பராக் பள்ளத்தாக்கு மாவட்டத்தில் திறக்கப்படவுள்ளன. இந்தக் கிராமப்புறங்களில் வசிக்கும் மக்களின் நலனைக் கருத்தில் கொண்டு திறக்கப்பட்டது. இந்த வங்கிக்கு 8 கிளைகள் உள்ளன.

## இணைப்புகள்

பகுப்பு:இந்திய வங்கிகள்
1897 அஸ்ஸாம் நிலநடுக்கம்

**1897 அஸ்ஸாம் நிலநடுக்கம்** (*1897 Assam earthquake*) என்பது 1897-ம் ஆண்டு ஜூன் 12-ம் நாள் இந்தியாவில் உள்ள அஸ்ஸாம் மாநிலத்தில் நிகழ்ந்த வலுவான நிலநடுக்கம் ஆகும். இது ரிக்டர் அளவில் 8.7 எனப் பதிவாகியது. இதன் விளைவாக 6,000 மக்கள் தங்கள் உயிரை இழந்தனர். இது அப்பகுதியிலிருந்த கட்டிடங்களைத் தரைமட்டமாக்கியது. மேலும் இது இந்தியாவின் பிற பகுதிகளிலும் உணரப்பட்டது. மேலும் டாக்காவில் (கிழக்கு வங்காளத்தின் தலைநகரம்) அதிகமான மக்கள் உயிரை இழந்தனர். இதனால் 50 மைல் நீள இருப்புப்பாதை முழுவதுமாக அழிக்கப்பட்டது. டார்ஜிலிங்கில் உள்ள தேயிலைத் தோட்டங்களும் கட்டிடங்களும் அழிக்கப்பட்டன. இதனால் தேயிலைத் தொழில் அழிந்தது. கிழக்கு வங்காளத்தில் பல பாலங்கள் உடைந்த காரணத்தால் தொடருந்துப் போக்குவரத்து முற்றிலுமாக நிறுத்தப்பட்டது.

## மேற்கோள்கள்

## உசாத்துணை
*ENCYCLOPEDIA OF DISASTERS , *Environmental Catastrophes and Human Tragedies*, VOLUME 1 by ANGUS M. GUNN, GREENWOOD PRESS, Assam, India, earthquake, 1864- பக்கம்:165

பகுப்பு:இந்தியாவில் நிலநடுக்கங்கள்
பகுப்பு:அசாம்
பகுப்பு:1897 நிகழ்வுகள்
நெடுந்தீவு தேசிய வனம்

**நெடுந்தீவு தேசிய வனம்** (*Delft National Park*) என்பது நெடுந்தீவுப் பகுதியில் அமைந்துள்ள ஒரு தேசிய வனம் ஆகும். இது யாழ்ப்பாணம் தென் மேற்கிலிருந்து  கிட்டத்தட்ட  தூரத்தில் அமைந்துள்ளது.

ஐக்கிய நாடுகள் வளர்ச்சித் திட்டம், ஐக்கிய நாடுகள் சூழல் திட்டம் என்பவற்றின் உதவியோடு அரசாங்கம் வட மாகாணத்தில் ஓர் ஒருங்கிணைந்த தந்திரோபாய சுற்றாடல் மதிப்பீட்டைச் செய்து 2014 ஆம் ஆண்டு வெளியிட்டது. அதன்படி நெடுந்தீவில்  பரப்பளவு தேசிய வனமாக உருவாக்கப்பட வேண்டும் என பரிந்துரைக்கப்பட்டிருந்தது. மே 2015 இல் அரசாங்கம் ஆதாம் பாலம் கடல்சார் தேசிய வனம், சுண்டிக்குளம் தேசிய வனம், மடு வீதி தேசிய வனம் என்பவற்றுடன் இதனையும் தேசிய வனமாக இருக்க வேண்டும் என்று அறிவித்தது. நெடுந்தீவு 22 சூன் 2015 அன்று  பரப்பளவுடன் தேசிய வனமாக அறிவிக்கப்பட்டது.

## உசாத்துணை

பகுப்பு:இலங்கையின் தேசியப் பூங்காக்கள்
சிர்க்கோனியம்(IV) ஐதராக்சைடு

**சிர்க்கோனியம்(IV) ஐதராக்சைடு** *(Zirconium (IV) hydroxide)* பெரும்பாலும் ஐதரசு சிர்க்கோனியா என்றே அழைக்கப்படுகிறது. ZrO2.nH2O என்ற உறுதியற்ற வேதி வாய்ப்பாடு அமைப்பு இச்சேர்மத்தை அடையாளப்படுத்துகிறது. ZrO2.2H2O  என்ற மூலக்கூற்று வாய்ப்பாடு கொண்ட சிர்க்கோனியம்(IV) ஐதராக்சைடு ஒர் ஐதராக்சைடு என்பதால், இச்சேர்மத்தை Zr(OH)4 என்ற எளிய அமைப்பில் எழுதுவார்கள். நச்சுத்தன்மையுடன் படிக உருவிலா வெண் தூளாகக் காணப்படும் சிர்க்கோனியம்(IV) ஐதராக்சைடு தண்ணிரில் கரைவதில்லை. மாறாக நீர்த்த கனிம அமிலங்களில் கரைகிறது.

## தயாரிப்பு

சிர்க்கோனியம் ஆக்சைடுடன் நைட்ரிக் அமிலம் சேர்த்து வினைபுரியச் செய்து சிர்க்கோனியம் நைத்திரேட்டு தயாரிக்கப்படுகிறது.

ZrO2 + 4HNO3 → Zr(NO3)4 + 2H2O

தயாரிக்கப்பட்ட சிர்க்கோனியம் நைட்ரேட்டு நீர்க்கரைசலுடன் அமோனியம் ஐதராக்சைடு சேர்த்து வினைபுரியச் செய்தால் சிர்க்கோனியம்(IV) ஐதராக்சைடு வீழ்படிவாகிறது. பின்னர் இதை வடிகட்டி தூய்மைப்படுத்திக் கொள்ளலாம்.
சிர்க்கோனியம் நைட்ரேட்டு விளைபொருளைத் தொடர்ந்து ஆவியாதலுக்கு உட்படுத்தி உலர்த்தினால் ஐந்துநீரேற்றாகவும் படிகமாக்கலாம். 

சிர்க்கோனியம் ஆக்சைடு தேவையான அளவு கையிருப்பில் இல்லையெனில் மேற்கண்ட சிக்கலான பாதையில் சிர்க்கோனியம் ஐதராக்சைடு தயாரிக்கும் முறையின் பயன்பாடு குறைவாகும். இச்சூழலில் வர்த்தகமுறையில் அதிகமாகக் கிடைக்கும் சிர்க்கோன் மணல் எனப்படும் சிர்க்கோனியம் சிலிக்கேட்டிலிருந்து (ZrSiO4) இச்சேர்மம் தயாரிக்கப்படுகிறது.
சிர்க்கோனியம் சிலிக்கேட்டுடன் மிகையளவு சோடியம் ஐதராக்சைடு கரைசல் சேர்த்து 650 பாகை செல்சியசு வெப்பநிலைக்குச் சூடுபடுத்த வேண்டும்.. நீண்ட நேரத்திற்குப் பின் சோடியம் சிலிக்கேட்டு மற்றும் சோடியம் சிர்க்கோனேட்டு ஆகியன உருவாகின்றன. பின்னர் இவற்றுடன் தண்ணீர் சேர்த்து நீராற்பகுப்பு செய்தால் சோடியம் சிர்க்கோனேட்டு, சிர்க்கோனியம்(IV) ஐதராக்சைடாக வீழ்படிவாகிறது. இதை வடிகட்டி பின்னர் சோடியம் ஐதராக்சைடு மற்றும் சோடியம் சிலிக்கேட்டு ஆகியனவற்றை நீக்கித் தூய்மைப்படுத்தலாம்.

## பயன்கள்

பெருமளவில் சிர்க்கோனியம் சேர்மங்கள் தயாரிப்பதில் இடைநிலைப் பொருளாகப் பயன்படுவது சிர்க்கோனியம்(IV) ஐதராக்சைடின் பிரதானமான பயனாகும். இதுதவிர கண்ணாடி, சாயங்கள் மற்றும் நிறமிகள் தயாரிப்பிலும் பயன்படுத்தப்படுகிறது

## மேற்கோள்கள்

பகுப்பு:ஐதராக்சைடுகள்
பகுப்பு:சிர்க்கோனியம்(IV) சேர்மங்கள்
இப்னு மாஜா (நூல்)

**இப்னு மாஜா**(*Sunan ibn Majah*, ) என்பது முகம்மது நபியின் பொன்மொழிகள் அடங்கிய ஒரு தொகுப்பு நூலாகும். நபிகளாரின் முக்கியமான ஆறு ஸிஹாஹ் ஸித்தா ஹதீஸ்  தொகுப்பு நூல்களில் இப்னு மாஜா ஹதீஸ்  தொகுப்பும் ஒன்றாகும். இதனைத் தொகுத்து எழுதியவர் இந்நூலின் அரபி மூலத்தின் ஆசிரியர் இமாம் இப்னு மாஜா ஆவார். அவரது பெயராலேயே இந்நூல் இப்னு மாஜா என்று அழைக்கப்படுகிறது. இந்நூலில் முகமது நபிகள் கூறிய ஹதீஸ்கள் இடம்பெற்றுள்ளன.

## தொகுக்கப்பட்ட வரலாறு
இப்னு மாஜா தொகுப்பின் தொகுப்பாளர் இமாம் இப்னு மாஜா இசுலாமிய நாட்காட்டி (ஹிஜ்ரி) 209இல் (கி.பி. 824இல்)  ஒரு பாரசீகக் குடும்பத்தில் கஸ்வீன் என்ற ஊரில் பிறந்தார். இசுலாமிய நாட்காட்டி 273இல் (கி.பி.887இல்) இறந்தார். ஹதீஸ்களைச்  சேகரிக்க அவர் குராசான், ஹிஜாஸ், மிஸ்ர், ஷாம், தற்போதைய  ஈராக் , சிரியா மற்றும் எகிப்து உட்பட அரேபிய தீபகற்பத்தில் உள்ள பல பகுதிகளுக்கு பல தடவை பயணம் செய்தார். இப்னு மாஜா தொகுத்த நூலில் 4,000 ஹதீஸ்கள் உள்ளன. இவை 1,500 அத்தியாயங்களாக பிரிக்கப்பட்டுள்ளன..
இப்னு மாஜா தொகுப்பு 32 புத்தகங்களாகத் தொகுக்கப்பட்டுள்ளது.

## இசுலாமிய அறிஞர்களின் பார்வை
ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இப்னு மாஜா ஹதீஸ்  நூலை மிகவும் நம்பகமான ஹதீஸ் தொகுப்பாக பல முஸ்லிம்கள் கருதுகின்றனர். ஆறு முக்கிய ஹதீஸ்கள் தொகுப்புகளில் இது ஆறாவது தரத்தில் உள்ளது.

இந்தத் தரம் 14ஆம் நூற்றாண்டு வரை தீர்மாணிக்கப்படவில்லை.
அல் நவவி (கி.பி. 1277 ) மற்றும் இப்னு கால்துண் (கி.பி. 1405 ) போன்ற அறிஞர்கள்  "பொதுவாக ஏற்றுக்கொள்ளப்பட்ட நூல்களில் இருந்து சுனன் வகை விலக்கப்பட்டதாகக்" கருதினர்.மற்ற அறிஞர்கள் முஅத்தா அல்லது சுனன் அல் தாரமீ ஆகியவற்றில் ஒன்றை ஆறாவதாகச் சேர்த்தார்கள். இப்னு மாஜா தொகுப்பு மற்ற ஐந்து நூல்களுக்கு வழங்கப்பட்ட தரத்துடன் அல் கைசுரானி அவர்களால் தரப்படுத்தப்பட்டது.

## மேற்கோள்கள்

பகுப்பு:ஹதீஸ் நூல்கள்
பகுப்பு:இசுலாமிய இறையியல்
பகுப்பு:இசுலாமிய சமய நூல்கள்
பகுப்பு:நூலட்டை விடுபட்ட நூல்கள்
இமாம் இப்னு மாஜா

**அபூ அப்தில்லாஹ் முஹம்மத் பின் யஸீத் இப்னு மாஜா** ("Abū ʻAbdillāh Muḥammad ibn Yazīd Ibn Mājahj" ) பொதுவாக  **இமாம் இப்னு மாஜா** என அழைக்கப்படுகிறார்.இவர் பாரசீக இஸ்லாமிய அறிஞர் , குறிப்பாக ஒரு முஹதீத் ( ஹதீஸ் கலை அறிஞர் ) என்று அழைக்கப்படுகிறார்.. ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இவர் தொகுத்த இப்னு மாஜா மிகவும் நம்பகமான ஹதீஸ் தொகுப்பாக கருதப் படுகிறது..

## பிறப்பு

இமாம் இப்னு மாஜா, இ.நா 209 ( கி.பி. 824)ல்  பாரசீக குடும்பத்தில் (இன்றைய இரான் நாட்டில்) உள்ள கஸ்வீன் என்ற ஊரில் பிறந்தார்.
.இவரது இயற்பெயர் முஹம்மத் பின் யஸீத் என்பதாகும்.இவரின் தந்தை பெயர் யஸீத்.
இவர் ரபயீ கோத்திரத்தைச் சார்ந்தவர்.

## ஹதீஸ் தொகுப்பு
இமாம் இப்னு மாஜா,அவர்கள் கஸ்வீன் என்ற தன்னுடைய ஊரில் ஏறத்தாழ 20ஆவது வயதில் கல்வி கற்க ஆரம்பித்தார்கள்.பின்னர் ஹதீஸ்கள்  சேகரிக்க குராசான், ஹிஜாஸ்,  மிஸ்ர், ஷாம் தற்போதைய  ஈராக் , சிரியா மற்றும் எகிப்து உட்பட அரேபிய தீபகற்பத்தில் உள்ள பகுதிகளுக்கு பல தடவை பயணம் செய்தார்.

இவரது ஹதீஸ் சேகரிப்பான இப்னு மாஜா நூல் 4,000 ஹதீஸ்கள் 1,500 அத்தியாயங்களாக பிரிக்கப்பட்டுள்ளது.இப்னு மாஜா தொகுப்பு இது 32 புத்தகங்களாக தொகுக்கப் பட்டுள்ளது...
### இவரது ஆசிரியர்கள்
அப்துல்லாஹ் பின் அபீஷைபா, அலீ பின் முஹம்மத், முஸ்அப் பின் அப்தில்லாஹ் உஸ்மான் பின் அபீஷைபா, மற்றும் பலர்.

### இவரது மாணவர்கள்
அலீ பின் இப்ராஹீம் அல்கத்தான், சுலைமான் பின் யஸீத், முஹம்மது பின் ஈஸா மற்றும் அபூபக்கர் ஹாமித்.

## நூல்கள்
# இப்னு மாஜா (நூல்)
# அத்தாரீஹ்
# அல் தஃப்சீர் 
## இறப்பு
இமாம் இப்னு மாஜா,அவர்கள் கஸ்வீன் என்ற தன்னுடைய ஊரிலேயே ரமலான் மாதம் இ.நா 273 ( பிப்ரவரி 19ல் கி.பி. 887 )ல் இறந்தார்.அங்கேயே அடக்கம் செய்யப்பட்டுள்ளார்கள்.

## மேற்கோள்கள்

பகுப்பு:இசுலாமிய அறிஞர்கள்
பகுப்பு:ஹதீஸ் கலை அறிஞர்கள்
பகுப்பு:824 பிறப்புகள்
பகுப்பு:887 இறப்புகள்
இக்கடுவை தேசிய வனம்

**இக்கடுவை தேசிய வனம்** அல்லது **ஹிக்கடுவை தேசிய வனம்** (*Hikkaduwa National Park*) இலங்கை உள்ள மூன்று கடல்சார் தேசிய பூங்காக்களில் ஒன்று ஆகும். இங்கு உயிரியற் பல்வகைமையின் உயர் கடல் நீரடி பவளப் பாறைகள் காணப்படுகின்றன. இப்பகுதி வனவிலங்குகள் காப்பக மே 18, 1979 அன்று அறிவிக்கப்பட்டு, ஆகத்து 14, 1988 அன்று தேசிய ஓதுக்கி வைக்கப்பட்ட பகுதியாக நில விரிவாக்கத்துடன் இன்றை செய்யப்பட்டது. கடந்த 25 வருடங்களில் வருகையாளர்களின் எண்ணிக்கை பவளப்பாறைகளின் குறைவினை அதிகரித்தது. இதனால், செப்டம்பர் 19, 2002 அன்று தேசிய வனமாக அறிவிக்கப்பட்டது.

## இவற்றையும் பார்க்க
* இலங்கையின் பாதுகாக்கப்படும் பிரதேசங்கள்

## உசாத்துணை

பகுப்பு:இலங்கையின் தேசியப் பூங்காக்கள்